Els alcaldes de l’Urgell demanen més sistemes de control i millor coordinació per prevenir les riuades – Comarques de Ponent\nEls alcaldes de l’Urgell demanen més sistemes de control i millor coordinació per prevenir les riuades\nEls alcaldes dels diferents municipis de l'Urgell demanen més mesures de prevenció i de coordinació per evitar catàstrofes com les del passat 3 de novembre. El president del Consell Comarcal, Salvador Bonjoch, ha explicat que "els alcaldes demanem instal·lar sistemes de control a les capçaleres dels rius que avisin de les crescudes i millorar la coordinació i el control entre els municipis i comarques veïnes". Aquestes van ser les principals conclusions de la reunió que va tenir lloc ahir dimecres a la tarda a la seu del consell de l'Urgell i en què la que van participar la majoria d'alcaldes de la comarca així com representants dels diferents departaments de la Generalitat a Lleida.\nBonjoch ha dit que sol·licitaran a l'Agència Catalana de l'Aigua (ACA) un informe per poder demanar a la Confederació Hidrogràfica de l'Ebre (CHE) que instal·li a les capçaleres dels rius Sió, Corb i Ondara uns dipòsits que avisin de les crescudes. Així mateix ha indicat que demanaran a la CHE que netegi de forma periòdica les lleres dels rius per afavorir el pas de l'aigua.\nPer la seva banda, Ramon Farré, delegat del Govern a Lleida, ha assegurat que els diferents departaments de la Generalitat estan treballant des de fa dies en la revisió dels protocols per a la seva millora.\nFinalment, l'alcalde d'Agramunt, Bernat Solé, un dels municipis més afectats per la riuada del passat 3 de novembre, s'ha mostrat "esperançat" amb la reunió. Solé ha reiterat que "els sistemes d'avisos han de millorar". Així, ha sol·licitat "interrelació d'informació per tal de generar més comunicats de la Generalitat". També ha demanat que "els missatges amb importància vital tinguin un altre format o insistir en forma de trucada".\nLa reunió va tenir lloc a la sala de plens del consell de l'Urgell i va durar més de dues hores.\nCal recordar que les destrosses de les riuades a la comarca de l'Urgell ascendeixen fins al moment a 821.000 euros: 421.000 euros a Agramunt, 200.000 euros a Tàrrega i 200.000 euros en sis altres municipis: Anglesola, Puigverd d'Agramunt, Ossó de Sió, Maldà , Ciutadilla i Belianes.


Presentem una moció per a reivindicar la gestió 100% pública de l’aigua, a l’Hospitalet – Cup Poble Actiu l'Hospitalet\nPresentem una moció per a reivindicar la gestió 100% pública de l’aigua, a l’Hospitalet\nPublicado por CupPA-lH en 23 enero, 2017 0 Comentarios\nEl 24 de gener, CUP-Poble Actiu presentarà al ple municipal dues mocions: Moció per l’adhesió amb el manifest ‘Casa Nostra, Casa Vostra’, que vol obrir les portes dels municipis per a l’acollida de les persones refugiades i migrades; I en segon lloc, una moció sobre la remunicipalització de la gestió de l’aigua a l’Hospitalet.\n«Si l’aigua cau, tot floreix», deia Manuel de Pedrolo. I ho deia perquè l’aigua és un bé escàs i valuós, imprescindible per a la vida, que fins i tot va ser declarada un dret humà per l’ONU al 2010. Malgrat tot l’aigua, avui, a casa nostra i des de ja fa temps, és bàsicament una font de negoci milionari per a uns pocs. A l’Àrea Metropolitana de Barcelona (AMB), Agbar controla el subministrament domiciliari de l’aigua mitjançant l’empresa mixta Aigües de Barcelona (Agbar 70%, Criteria –La Caixa- 15% i participada per l’AMB amb un 15%). Juntament amb Aigües de Barcelona, també SOREA -filial d’Agbar- participa del repartiment de les concessions privades de la gestió de l’aigua.\nDurant aquests primers anys de legislatura municipal no s’han pogut constatar passos evidents, ni per part del govern metropolità, ni del govern municipal cap a la internalització del servei de subministrament d’aigua en baixa.\nAixí comença el redactat de la moció que, finalment, presentarem conjuntament amb el grup d’ICV-EUiA-Pirates el proper Ple municipal (24/01/2017). Per llegir la moció sencera, feu click aquí.\nDefensem aquesta posició, perquè estem segures que la gestió directa municipal de l’aigua suposa un munt d’avantatges com ara:\nControl popular de la gestió de l’aigua: L’aigua és un bé essencial que afecta a la vida de les persones i als ecosistemes. Per això les entitats que treballen dins del sector, les Associacions de Veïns/es i les classes populars podran participar de la presa de decisions i exercir control directe sobre el preu, inversions, manteniment de la xarxa, etc.\nAigua de major qualitat i a menor preu: Amb la gestió directa, el que ara són beneficis milionaris que es queden les empreses, seran diners que serviran per garantir una millor qualitat de l’aigua i del servei, la millora de la xarxa i preus més assequibles per la població.\nL’aigua per a tothom: En tant que l’aigua és un bé comú i ha estat declarada un Dret Humà indispensable per a la vida, la falta de recursos econòmics de les famílies de les classes populars no pot ser un motiu de tall del subministrament. Això només serà possible amb una gestió pública i directa, enlloc d’una gestió basada en els beneficis/guanys econòmics.\nL’Ajuntament, com a institució més propera a la ciutadania i les persones, ha de tenir el control directe dels béns imprescindibles per a la vida i mantenir-los al marge de la mercantilització.\nSostenibilitat ecològica: Els recursos hídrics no poden estar sotmesos a la dinàmica empresarial privada ni gestionats de forma deslligada de l’aigua per ús de boca. Per això, la gestió tindrà en compte la salut dels ecosistemes alhora que s’establiran preus progressius per consum, gravant l’ús de piscines, equipaments turístics, segones residències, grans indústries, etc. I duent a terme una gestió integral del cicle de l’aigua.\nEls drets laborals dels treballadors/es: Com operaris/es municipals, els treballadors/es estaran sotmesos/es al règim públic que garanteix millors condicions i menor precarietat.\nSobirania sobre el territori: La construcció d’un nou país i societat no és possible mentre els béns bàsics i fonamentals per a la vida, com l’aigua, estiguin en mans d’empreses privades transnacionals, que tenen com a objectiu el seu benefici empresarial privat a costa d’exhaurir els nostres aqüífers.\nPer tot això, proposem aquest acords al ple municipal:\nPRIMER.- Instar el Parlament de Catalunya, el Govern de la Generalitat i el Consell Metropolità de l’Àrea Metropolitana de Barcelona a garantir l’accés universal i assequible a l’aigua i el sanejament, prioritzant els usos domèstics i ambientals i determinant els sistemes d’abastament, sanejament i de distribució d’aigua com a béns comuns i com un servei que atén un Dret Humà essencial per a la vida i, per tant, com a estructures d’estat no objecte d’afany de lucre i no privatitzables.\nSEGON.- Reclamar l’estudi sobre la viabilitat de la municipalització de l’aigua a l’Hospitalet de Llobregat, que va ser fruit dels acords aprovats pel ple d’aquest Ajuntament en la seva sessió del 27 d’octubre de 2015 i que fixaven com termini per a l’emissió d’aquest estudi el mes d’abril del 2016.\nTERCER.- Donar suport a la línia de treball i d’estudi envers la gestió pública directa i integral del cicle de l’aigua, a l’Àrea Metropolitana de Barcelona, de la que forma part l’Ajuntament, valorant sempre la seva oportunitat, pertinència i viabilitat, tant tècnica com econòmica, social i ambiental.\nQUART.- Instar l’Àrea Metropolitana de Barcelona i traslladar el suport de l’Ajuntament de L’Hospitalet de Llobregat, a dotar pressupostàriament a aquesta línia de treball i d’estudi per elaborar els informes tècnics i/o jurídics necessaris, així com a calendaritzar les actuacions i mantenir informats tots els grups municipals involucrats dels avenços.\nCINQUÈ.- Instar l’Àrea Metropolitana de Barcelona a que, dins d’aquesta línia de treball, s’inclogui una anàlisi específica per a promoure noves formes de funcionament que garanteixin la transparència, la informació, la rendició de comptes i la participació ciutadana efectiva, incloent mecanismes de participació que comptin amb persones i col·lectius especialitzats en la qüestió.\nSISÈ.- Instar el Govern de la Generalitat i el Departament de Territori i Sostenibilitat a:\nQue retiri els seus recursos al TSJC contra les sentències que anul·len la concessió de gestió a Acciona sobre ATLL.\nQue recuperin de manera immediata tot el que suposa la gestió del sistema ATLL i que tornin a crear una empresa pública per a la seva gestió o que resti integrada dins l’Agència Catalana de l’Aigua de manera transitòria.\nQue instin aquesta nova empresa pública a la creació d’un reglament que contempli els espais necessaris de participació ciutadana que facilitin els mecanismes imprescindibles de transparència, control municipal i també de control ciutadà.\nQue emprin tots els recursos legals que estiguin al seu abast per a penalitzar totes les irregularitats detectades per l’Oficina Antifrau de Catalunya.\nQue facin públic el calendari de la recuperació de la gestió pública d’ATLL.\nSETÈ.- Organitzar una audiència pública a l’Hospitalet de Llobregat per sotmetre a informació i debat ciutadà el model de gestió de l’aigua a la ciutat, que compti amb la presència de persones i col·lectius especialitzats en la qüestió, així com dels agents que actualment gestionen el servei.\nVUITÈ.- Donar trasllat d’aquest acord al Govern de la Generalitat, al Parlament de Catalunya, a la plataforma Aigua és Vida, a l’AMB, als grups polítics metropolitans de l’AMB, al Departament de Territori i Sostenibilitat, a ATLL Concessionària de la Generalitat de Catalunya i a la Diputació de Barcelona.\nEn segon lloc, també defensem l’aprovació de l’esperit i contingut del manifest Casa Nostra Casa Vostra. Com grup municipal, la CUP-Poble Actiu ha aconseguit aconseguit introduir dins del redactat dels acords de la pròpia moció, alguns punts que només es contemplaven a la part expositiva del text. Cercant d’aquesta manera, dotar de més força aquesta adhesió.\nManifest Casa Nostra Casa Vostra:\n*Aquest darrer punt està literalment extret d’una declaració del Parlament de Catalunya l’any 1995, en el context de la guerra dels Balcans.\nPer signar aquest manifest fes click aquí.\nPer llegir la moció sensera, fes clik aquí.\nAiguaAMBCasa Nostra Casa VostraMunicipalitzacióvollemAcollir


Inversió de fons FEDER. 2 de març de 2010. VIII Legislatura (2006-2010). Acords de Govern. Generalitat de Catalunya\nInici > Acords de Govern > VIII Legislatura (2006-2010) > 2 de març de 2010 > Inversió de fons FEDER\nUn total de 7 centres CERCA de la Generalitat de Catalunya esbeneficiaran d'aquestes inversions\nEl Govern ha obtingut un total de 82,7 milions d'euros de fons FEDER per al període 2007-2013\nEl Govern ha aprovat avui destinar 20 milions d'euros de fons europeus FEDER a ampliar i modernitzar infraestructures de recerca i crear-ne de noves. Es beneficiaran d'aquestes inversions l'Institut Català de Recerca de l'Aigua-ICRA (per la construcció de la plataforma Plantea de tractaments d'aigua); l'Institut Català de Paleontologia (ICP); l'Institut Català de Nanotecnologia (ICN), l'Institut Català d'Investigació Química - ICIQ (per la construcció i equipament d'un nou edifici per ampliar la seu); el Centre de Regulació Genòmica (CRG), l'Institut de Medicina Predictiva i Personalitzada del Càncer (IMPCC), i l'Institut de Ciències Fotòniques (ICFO).\nTotes aquestes entitats són centres CERCA de la Generalitat de Catalunya, i cal que el Govern autoritzi la signatura del conveni que els permetrà rebre el cofinançament d'aquests fons europeus per a infraestructures de recerca (FEDER 2007-2013). Mitjançant aquest conveni, podran finalitzar obres en edificis o construir una nova seu, i adquirir equipament científic, com ara microscopis electrònics, equips de ressonància o altre equipament de laboratori. Alguns d'aquests centres, com l'ICN, l'ICIQ, i l'ICFO, ja havien rebut cofinançament de l'anterior fons FEDER (2000-2006) per construir les seves seus respectives.\nEl Govern disposa d'un total de 82,7 milions d'euros de fons FEDER per al període 2007-2013, que es destinaran a 24 projectes d'universitats i centres de recerca. D'aquests, 15 ja estan aprovats i avui s'acorda signar el conveni de 8 d'aquests 15 projectes, corresponents a 7 centres CERCA.\nEls altres set projectes corresponen a l'IDIBAPS; a la Universitat de Lleida, al Centre de Regulació Agrigenòmica (CRAG); al Centre de Recerca Matemàtica (CRM), a l'Institut de Recerca i Tecnologia Agroalimentàries (IRTA); a la Universitat Pompeu Fabra i a la línia d'ajuts AGAUR. per a infraestructures de recerca.


Calculadora per Feathercoins (FTC) Canvi de divises Tipus de canvi\nFeathercoin (FTC) Canvi de divises Calculadora de conversió\nIntrodueixi l'import que voleu convertir a la casella a l'esquerra de la moneda i premi el botó "Converteix". Per mostrar Feathercoins i només una moneda que no faci clic a qualsevol altra moneda.\nThe Feathercoin és la moneda en la cap dels països. El símbol per FTC pot ser escrit FTC. La taxa de canvi de the Feathercoin es va actualitzar per última vegada el 28 Gener 2020 de coinmarketcap.com. La FTC factor de conversió té 11 dígits significatius.


Les seleccions nacionals\nPosted by Segon pal on 09/07/2018 at 06:00\nCom molt de vosaltres ja sabeu… sóc i sempre he estat radicalment contrari a les seleccions nacionals. Si de mi depengués no existirien ni les seleccions nacionals ni -òbviament- les competicions entre seleccions nacionals. Adéu fases classificatòries i adéu a europeus i mundials en benefici de les competicions de clubs (com ha de ser) i en detriment dels calendaris irracionals.\nLa meva divisa: seleccions… ni les catalanes!\nPuc entendre i acceptar que hi hagi aficionats al futbol que visquin intensament les competicions entre seleccions nacionals, però el què em costa d’entendre és que tota aquesta gent pugui seguir acríticament aquestes competicions i no qüestionar-se ni per un moment res relacionat amb com s’haurien d’organitzar o com s’hi hauria de competir.\nDesprés de quatre llarguíssims anys d’intranscendents i avorrides fases classificatòries s’arriba a la fase finals dels mundials. Quatre llarguíssims anys alterant greument els campionats de lliga tot imposant uns demencials calendaris per poder disputar les no menys demencials dobles jornades de virus FIFA. Alteracions que condicionen greument el desenvolupament normal de la competicions de lliga i de la competició amb majúscules com seria la Champions. La FIFA, un fabulós negoci on la matèria primera són les cada vegada més nombroses seleccions nacionals producte de la proliferació de països independents provinents, majoritàriament, de la desintegració d’alguns imperis plurinacionals.\nPunt i apart per a la FIFA, una organització que ha estat involucrada en multitud d’escàndols durant els darrers anys com a conseqüència de la activitat mafiosa i corrupte de molts dels seus directius reclutats de les organitzacions que configuren la FIFA, com ara la UEFA, la CONMEBOL o la CONCACAF i totes les seves federacions nacionals respectives. Tota una selva d’organismes i dirigents esquitxats majoritàriament per escàndols diversos i corrupteles de tot tipus. La nòmina d’alts executius cessats, dimitits, detinguts, acusats, processats o condemnats de la FIFA, i de les seves organitzacions afiliades, és de proporcions que ja superen amb escreix les trames de corrupció del Partit Popular. Des de diversos articles de la wiskypèdia es pot accedir a la múltiples informes i fils al respecte.\nTornant a la fase final… un cop arribats a la tan esperada fase final dels mundials ens trobem que, un cop disputada la primera (PRIMERA) jornada de competició, l’únic interès d’aquesta massa d’aficionats al futbol és començar a especular i fer càlculs sobre qui quedarà eliminat a la segona (SEGONA) jornada. Una segona jornada on, tret d’alguna excepció, ja queden descartats els equips que no passaran a la següent fase, és a dir: la meitat dels equips participants. El tercer partit d’aquesta fase NOMÉS serveix per repartir-se el primer i segon lloc de grup i confirmar si passen a la següent fase algun dels equips no eliminats a la segona jornada. Equips que passen a setzens amb dues jornades i equips que passen amb tres. Alegria esbojarradament desproporcionada i fora de control dels seguidors d’aquestes seleccions classificades quan la realitat certa és que la meitat d’aquestes seleccions quedaran eliminades just quan juguin el quart (QUART) partit. Els següents equips eliminats també ho seran a partit únic, com si d’una competició individual de tenis es tractés. Tot el contrari del que hauria de ser (IMHO) una competició per equips.\nEl que jo proposaria i reivindicaria, si fos partidari de les seleccions nacionals, seria una fase final dels mundials amb base, per exemple:\n2 grups (A i B) de 8 seleccions.\nUna lligueta a cada grup (tots vs tots)\nSemifinals: primer A vs segon B i viceversa.\nPassen a la finals els guanyadors al millor de tres partits.\nFinal: els guanyadors de les semifinals al millor de cinc partits.\nO això o un plantejament similar en base a la filosofia exposada.\nI per descomptat que s’hauria d’articular la manera de que les fases classificatòries no alteressin les competicions de lliga.


/ RANDA El santuari de Sant Honorat\nRANDA El santuari de Sant Honorat | Descripció\nEl santuari fou fundat per l'ermità i prevere Arnau Desbrull l'any 1394 i tres anys més tard ja era beneïda la capella de l’ermitori. L'any 1763 passà a mans dels Ermitans de Sant Pau i Sant Antoni. L'any 1890 s’hi retirà el pare Joaquim Rosselló, qui pocs mesos més tard hi fundà la congregació dels Missioners dels Sagrats Cors. Des del 1915 aquesta congregació hi té establert el noviciat.\nL'esplanada que configura l'entrada és ampla i asfaltada. A la part de llevant s'alça la façana que tanca el santuari, datada al 1888, amb dos portals d'arc rodó adovellats, un petit trencaaigües motllurat com una arquivolta i una creu coronant els dos portals.\nEl portal de l'esquerra condueix a l'església i el de la dreta dóna accés a la porteria del santuari, amb una imatge de Ramon Llull en el timpà. També observam quatre finestrons d'arc rodó i una arqueria cega d'arquets de mig punt a la part alta. Entre els portals hi ha un plafó ceràmic, datat al 1976, que representa el sant titular.L'església s’acabà el 1661.\nLa façana principal té un portal de llinda motllurada coronat per un nínxol amb la imatge de sant Honorat, dos escuts laterals, de les famílies Tagamanent i Amar, i una inscripció gòtica, recuperada de l'església primitiva, que data de 1397.\nEl temple té planta rectangular, de tres trams, volta de canó amb llunetes, tres capelles laterals i una tribuna amb coberta d'aresta a la zona d'ingrés. A l'esquerra hi ha el confessionari, la Mare de Déu del Roser i la imatge del Sant Crist dels Ermitans, del segle XIV, mentre que a la dreta tenim la Mare de Déu de Lorda, la capella de santa Margalida Maria d'Alacoque i la dels Sagrats Cors.\nEl presbiteri és de planta quadrangular. El retaule major, que datava de 1928, ha desaparegut i actualment un mur de pedra vista acull tres nínxols amb les imatges de sant Honorat, Ramon Llull i del beat Francesc Palau. A l'esquerra del presbiteri hi ha una capelleta amb un arc rebaixat que conté la imatge de la Mare de Déu de Lluc.


Diari de Jo Mateixa: Somnis recurrents\nEscrit per Jo Mateixa a les 21:05\n- No ho se ven be, porto dies somniant coses rares.\n- Però coses bones o dolentes?\n- No ho se, no se identificar-ho.\n- Però a veure, pateixes en els somnis, o poder rius?, ets sents alegre quant et despertes o per el contrari tens ganes de plorar?\n- De vegades ric, de vegades ploro i m’angoixo molt...no se, va com va.\n- I això et passa cada nit?\n- Si, últimament si, estic a l’ordinador i se’m tanquen els ulls de son, decideixo ficar-me al llit i llavors no puc dormir, començo a donar voltes i quant me’n doncs compte son quarts de tres del matí i a les 06:15 em llevo.\n- No anem bé noieta, gens be....\n- Ja ho se.\n- Ets capaç d’explicar-me que somnies? Sempre apareixen les mateixes persones en els teus somnis? Les mateixes situacions?\n- Ai no se.....\n- No se no nena, si o no?\n- ....si...acostuma a aparèixer la mateixa persona.\n- Vols dir-me qui es?\n- Per que no vull que els somnis s’acabin.\n- Però no dius que de vegades aquest somnis, amb aquesta persona et fan plorar i sentir-te angoixada?\n- Ai no se....\n- No se no, o si o no. En vols parlar?\n- No, ara no, tinc son i vull dormir.\n- Com vulguis, però ja saps que jo estaré aquí sempre que ho necessitis.\n- Aquí no, allà, a partir d’ara sempre estaràs allà.\n- Be, tampoc cal dramatitzar.\n- Ah no?, jo crec que si.\n- Nena, que sóc lluny, però tampoc tant. Per això somnies amb mi, per que estic lluny?\n- Com saps que somnio amb tu?.\n- Ho sé i prou.\n- Bona nit petita.\nAlepsi, t'en dec una, però el correu del Hotmail va com l'hi surt dels ous, gràcies preciosa, un petonet ben dolcet.\n4 d’abril de 2007, a les 8:05\nJo ja fa temps que no somnio, tu!!! DEu ser que vaig tan cansat que ja no recordo ni com es fa!!!\nUn petonarro, nena!!\n4 d’abril de 2007, a les 8:37\ni cada nit la mateixa conversa? posats a somiar recurrent..hi ha coses molt xules per somiar ;)\n4 d’abril de 2007, a les 8:52\nPep: Jo acostumaba a somniar altres coses, de vegades fins i tot "coses marranes", però ultimament...res noi, que serà que ens fem grans :-(\nClint: No, no, la conversa varia, aquesta es la que vaig tenir abans d'ahir a la nit, això si, amb la mateixa persona :-(\nQue passeu un bon dia!!!!!\n4 d’abril de 2007, a les 12:42\nBé, almenys converses amb algú. Jo somio, sí, però crec que no parlo amb ningú, em sembla.\n4 d’abril de 2007, a les 12:54\nDavid: Joder ya tiu, però preferiria conversar amb en Thuram (el del Barça eh) o per que no, amb TU, que no pas amb qui converso :-(\nUps, deu-ni-do la conversa!\nA vegades penso que tinc sort de no recordar el que somio.\nHas d'intentar descansar més i no endur-te les engoixes al llit! ;)... I si cal, et cantarem una cançó de bressol!\nPetonassos i dolços somnis!!!\n4 d’abril de 2007, a les 14:53\nMetamorfosi: Hola preciositat!!!!!!\nJa ho se ja que he de mirar de dormir, descansar, etc...però s'em fa dificil per que em fico al llit i no hi ha manera, el meu cap comença a treballar llavors.\nCrec que hauria de canviar l'horari de la feina, venir a pencar de nit i dormir de dia, sembla que al meu cervell hi està d'acord :-S\n4 d’abril de 2007, a les 20:38\nm'he imaginat q somies amb la teva àvia, és així?\njo he somiat molt de temps amb els meus avis (els avis materns, q són tots dos morts). de vegades m'ho he passat francament malament. de vegades ha sigut com recuperar-los...:-)\nés tot un món això dels somnis... i això de no poder dormir... quin pal! jo m'hi he trobat, i haver d'anar a treballar l'endemà havent dormit dues hores. passes un dia horrible:-S\n4 d’abril de 2007, a les 20:51\nq-kota: Doncs si bonica, somnio amb ella i amb tot el que he viscut aquests mesos pasats. El dia 3 d'aquest mes va fer 1 mes que va morir i no m'ho puc treure del cap.\nDe vegades els somnis son agradables per que recordo situacions viscudes amb ella que valen molt la pena, però la majoria de vegades els somnis es fan més complicats i em venen imatges dels seus ultims dies i especialment del dia que va morir.\nNo se noia, crec que un psicòleg no m'aniria malament per que cada cop son més reals els somnis, es com si pogues veure-la i de vegades això m'espanta, m'angoixa, no l'hi tinc por eh, es nomès que hi penso i tant vull que aquests somnis s'acabin com vull que continuin, es curiós, oi?\nUn petonet guapissima!!!!


«Estem espantats» - Empordà\nL'Uni preveu que tindrà una desviació «d'entre 200.000 i 300.000 euros» per les afectacions de la inundació i per no poder jugar a Fontajau, on l'Ajuntament haurà d'invertir un milió en reparacions\nCesc Riera i Xavi Fernández, ahir en la roda de premsa a les oficines que Infoself ha cedit a l'Uni Girona. m.v.\n«Estem espantats». Així va començar ahir el directiu de l'Spar Citylift Girona, Cesc Riera, la roda de premsa on el club va explicar el panorama que se li obre al davant després dels danys que la inundació de Fontajau va provocar a les seves oficines i també per la impossibilitat de no poder disposar del pavelló durant un període de temps indefinit després que l'Ajuntament confirmés ahir que el cost de les reparacions a la instal·lació seria de més d'un milió d'euros (1.007.100). Pel que fa al club, i a manca de càlculs més exactes, i del que es pugui imputar a les assegurances, Riera va estimar ahir que la desviació econòmica pot ser «d'entre 200.000 i 300.000 euros» que s'hauran d'imputar tant en aquest pressupost com en el de la temporada vinent en una circumstància que, segons el director general, Xavi Fernández, «tindrà una lògica repercussió en l'apartat esportiu». L'altre gran focus de preocupació del club és que, després de jugar dos partits a Palau Sacosta «gràcies al comportament exquisit del Gdynia i de l'Araski», l'Uni no té clar que tant la Federació Espanyola com, sobretot l'Eurolliga, permetin que un pavelló que no compleix moltes de les normatives sigui l'escenari de molts més partits. A l'horitzó, el partit contra el Perfumerías Avenida del diumenge 16 de febrer i el de l'Schio en Eurolliga del dijous següent.\nde 20o.000 a 300.000\neuros de desviació\nEn una roda de premsa a la seu d'Infoself, on l'Uni s'ha instal·lat provisionalment per la inutilització de les seves oficines, Riera i Fernández van voler posar un punt de pausa a uns dies frenètics -«dijous l'aigua va començar a entrar a Fontajau a quarts de dues i quatre hores més tard ja estàvem instal·lats a Palau per jugar un partit d'Eurolliga»- assegurant que «hem perdut molts béns materials, des d'ordinadors a pilotes o roba per a les jugadores, però també la possibilitat d'obtenir ingressos regulars amb el trasllat a Palau, i això fa que, de cara al futur, la situació sigui complicada, i estem espantats encara que tenim ganes de continuar tirant endavant com hem fet sempre».\nCesc Riera va assegurar que «és difícil fer previsions exactes sobre el cost dels danys, però anirà entre els 200.000 i els 300.000 euros» en una desviació que afectarà tant el pressupost actual com el de la temporada vinent. «Seguirem treballant i deixant-nos l'ànima per tirar el club endavant, però està clar que el que ha passat afecta el futur del club i també tindrà conseqüències en la part esportiva», va dir Xavi Fernández, mentre Riera deixar clar que «mourem cel i terra per continuar endavant amb l'activitat del club».\nla viabilitat de seguir\njugant a palau sacosta\n«D'aquí a poques setmanes hi ha el partit contra Salamanca, que sempre és una gran festa per a Girona i genera uns ingressos que teníem dins el pressupost», va assegurar Xavi Fernández, que no va poder confirmar si el partit contra el Perfumerías Avenida (diumenge 16 de febrer) o Schio (20 de febrer en Eurolliga) es jugaran a Palau Sacosta o en un altre pavelló amb més aforament. «Es va parlar d'un possible oferiment del Barça per anar a jugar al Palau Blaugrana, però ara mateix no tenim cap oferiment formal del Barça ni de cap altre club ACB i, per tant, de moment no ho contemplem», va explicar Fernández, que més enllà que a Palau no hi ha lloc per a tots els abonats del club (2.400) va recordar que el pavelló no compleix amb els requisits ni de la Lliga Femenina-1 ni de l'Eurolliga. Contra el Gdynia i l'Araski, el «comportament exquisit» dels dos clubs rivals va fer que el partit es pogués jugar, però el club gironí no té la seguretat que la FEB, i menys l'Eurolliga, acceptin jugar de manera indefinida a Palau.\nComplir, de manera estricta, normes com jugar amb cistelles clavades a terra amb el marcador de 24 segons a sobre o que no hi hagi més línies marcades al parquet descarta tots els pavellons de les comarques gironines excepte Fontajau. I sí aquí s'hi suma que el pavelló tingui un aforament suficient per als 2.400 socis de l'Uni limita la recerca a poc més que el Palau Blaugrana, el Nou Congost de Manresa o Badalona.\nun milió per a fontajau\nNi Palau Sacosta, ni jugar lluny de Girona són una bona situació per a l'Uni i la resta d'usuaris de Fontajau. Per això, la millor notícia seria que el pavelló gironí recuperés la normalitat com més aviat millor. Però, de moment, les previsions parlen d'unes dues setmanes per netejar la instal·lació i després s'hauria de reposar el parquet i arreglar tota la part elèctrica. Ahir, en el balanç global de les afectacions pel Gloria, l'Ajuntament va xifrar en més d'un milió d'euros el que costarà arreglar Fontajau (1.007.100), mentre que el consistori també n'haurà d'invertir 209.000 al camp de futbol de Pont Major i 230.000 a Montilivi per reparar un talús.\nUna inversió d'aquesta dimensió fa que sigui complicat saber quan estarà a punt Fontajau, però des de l'Ajuntament s'ha dit als clubs que recuperar l'ús del pavelló és una prioritat i s'estudia la possibilitat de llogar un parquet per reduir els terminis.


L'Ajuntament signa un conveni amb altres municipis per ajudar les empreses a exportar | Ajuntament de Palau-solità i Plegamans\nL'Ajuntament signa un conveni amb altres municipis per ajudar les empreses a exportar\nL'Ajuntament de Palau-solità i Plegamans ha signat aquest matí un conveni de col·laboració amb els consistoris de la Llagosta, Polinyà i Santa Perpètua de Mogoda amb la finalitat de dur a terme el projecte pilot Exportes?, de suport a la internacionalització de les petites i mitjanes empreses. A banda d'aquesta iniciativa, el conveni preveu la realització conjunta d'altres projectes d'interès comú en l'àmbit de la promoció econòmica i el foment de l'ocupació, atesa la forta homogeneïtat de l'estructura econòmica i les necessitats del teixit productiu dels quatre municipis.\nLa signatura del conveni ha tingut lloc aquest matí a Santa Perpètua de Mogoda. L'Alcaldessa de Palau-solità i Plegamans, Teresa Padrós, ha estat la responsable de signar en representació de l'Ajuntament de la vila. Així mateix ho han fet Alberto López, Alcalde de la Llagosta; Ramon Mayoral, Alcalde de Polinyà; i Isabel Garcia, Alcaldessa de Santa Perpètua de Mogoda.\nTeresa Padrós ha reclamat que "s'aturin les retallades que duen a terme els governs de l'Estat i de la Generalitat perquè estan dificultant molt que els ajuntaments puguem fer polítiques adreçades a crear llocs de treball i a donar suport a les empreses del territori".\nEl projecte 'Exportes?'\nEl 16 de juliol tindrà lloc a Polinyà la primera la reunió informativa de la iniciativa EXPORTES? Projecte pilot de suport a la internacionalització de les petites i mitjanes empreses. Posteriorment hi haurà sessions informatives a la resta dels municipis signants. L'objectiu de la sessió és presentar el contingut del projecte, la metodologia de treball i la forma de selecció de les empreses participants i comptarà amb la presència d'assessors especialitzats.\nS'adreça a empreses de qualsevol sector productiu, de menys de 50 treballadors, que estiguin interessades en iniciar o consolidar la seva activitat exportadora. Aquest projecte pretén donar resposta a les dificultats que les petites i mitjanes empreses industrials i de serveis tenen per iniciar i consolidar els seus processos d'internacionalització, incorporant l'activitat exportadora com una de les eines fonamentals per guanyar rendibilitat i competitivitat en l'actual conjuntura econòmica. Les empreses de Palau-solità i Plegamans que hi estiguin interessades poden dirigir-se al Servei de Desenvolupament Empresarial i Ocupació (DESOC); al telèfon 93.864.53.16 o a l'adreça electrònica DESOC@palauplegamans.cat. El DESOC es troba a l'edifici de Promoció Econòmica (c. Folch i Torres, 88-90).\nEl regidor d'Economia i d'Indústria de l'Ajuntament de Palau-solità i Plegamans, Joan Segrelles, anima els empresaris "a aprofitar aquesta iniciativa, perquè l'exportació és una de les millors solucions davant la crisi al nostre país, tant per augmentar les vendes com per millorar la balança comercial".\nEl procés s'inicia amb la realització d'un autodiagnòstic de la situació de l'empresa, que determina quines són les potencialitats i riscos de la mateixa, així com les seves possibilitats d'èxit en un procés d'internacionalització. Si s'escau, les empreses que siguin susceptibles d'iniciar el procés d'internacionalització a curt termini gaudiran d'assessorament expert i individualitzat a fi i efecte de poder dissenyar un pla d'internacionalització a mida. Aquest servei, subvencionat pels ajuntaments promotors i per la Diputació de Barcelona, és completament gratuït per a les empreses que hi vulguin participar.\nD'esquerra a dreta, els alcaldes i alcaldesses: Ramon Mayoral, Teresa Padrós, Isabel Garcia i Alberto López


L’Alcúdia dona suport a la Iniciativa Ciutadana per una Llei que garantisca elDret a l’Habitatge – RiberaTV\nL’Alcúdia dona suport a la Iniciativa Ciutadana per una Llei que garantisca elDret a l’Habitatge\nL’Alcúdia dona suport a la Iniciativa Ciutadana per una Llei que garantisca el Dret a l’Habitatge\nL’Ajuntament de l’Alcúdia aprovà en el darrer plenari, amb l’abstenció del PP, una moció de Compromís per l’Alcúdia en la que es donava suport a la Iniciativa Ciutadana per una Llei que garantisca el Dret a l’Habitatge. donar suport\nVero Roig, portaveu de Compromís, va explicar que la crisi residencial és innegable i que afecta igualment als veïns i veïnes de l’Alcúdia: més de 32.000 persones sense casa vivint al carrer; 12 milions de persones en risc d’exclusió social; més d’1 milió de desnonaments entre 2008 i el tercer trimestre del 2020, molts agreujats amb clàusules abusives i executats amb una legislació contrària als estàndards europeus, sense importar que hi haguera menors o persones majors dependents. A Espanya, el 36,1% de la població destina més del 40% dels seus ingressos al pagament d’habitatge i subministraments bàsics; i milers de joves no poden emancipar-se per les enormes dificultats per a accedir i mantindre un habitatge estable.\nAquesta proposta s’emmarca en l’anomenada Llei pel Dret a l’Habitatge que està preparant el Govern, l’esborrany de la qual entrarà al Consell de Ministres i es remetrà al Congrés per al seu debat i aprovació. Després de 42 anys d’absoluta vulneració d’aquest dret humà, la moció considera que la nova Llei ha de protegir i garantir de manera efectiva el Dret a l’Habitatge en tot el territori. I en aquest sentit ha de suposar un avanç històric en la cobertura d’aquest dret fonamental.\nLa moció aprovada demana les següents 8 mesures d’aplicació directa en tot el territori:\n1. La llei ha de garantir el dret a un habitatge digne, assequible, accessible i adequat garantint que aquesta protecció siga efectiva i evitant que cap persona es quede al carrer sense llar.\n2. Stop als desnonaments de persones vulnerables sense alternativa d’habitatge digne i adequat, així com l’obligació de lloguer social estable per als grans propietaris; i en la resta de casos, reallotjament digne i adequat a càrrec dels poders públics.\n3. Assegurar i ampliar el parc públic de lloguer social, com a mínim al 20% del conjunt d’habitatges en vint anys, fent front a l’emergència residencial de manera prioritària.\n4. Regulació estatal de lloguers a preus adequats als salaris de la població en cada zona del territori. Modificació de la llei d’arrendaments urbans per a donar protecció i estabilitat als inquilins del conjunt del país.\n5. Garantir els subministraments bàsics d’aigua, llum, gas i accés a les telecomunicacions, per a evitar la bretxa digital com a part d’un habitatge digne.\n6. Garantir una segona oportunitat efectiva per a les llars amb deutes hipotecaris i desenvolupar mesures contra el sobreendeutament i els abusos financers i immobiliaris.\n7. Ampliació pressupostària per a habitatge social i polítiques socials d’habitatge fins a arribar a la mitjana europea de parc públic, destinant, com a mínim, el 2% del pressupost estatal. Assignació d’una part suficient dels fons europeus de recuperació a aquest objectiu.\n8. Participació activa de la població en tota la política d’habitatge i urbanisme.\nL’Alcúdia dona suport a la Iniciativa Ciutadana per una Llei que garantisca elDret a l’Habitatge added by Ribera Televisió on 2 juny, 2021


Alessandro Petacchi es mostra invencible en l'esprint i guanya la seva tercera etapa\nEl ciclista Alessandro Petacchi (Fassa Bortolo) ha guanyat la cinquena etapa del Tour de França 2003. L'italià està en un bon moment de forma, ja que de les quatre arribades en l'esprint se n'ha adjudicat tres. Aquesta, doncs, és la tercera vegada que Petacchi puja al lloc més alt del podi, en guanyar una etapa. La d'avui ha estat de 196 km, entre les localitats de Troyes i Nevers. El corredor colombià Víctor Hugo Peña (US Postal) conserva el mallot groc de líder. Però ara només té un segon d'avantatge respecte al seu company d'equip i màxim favorit per guanyar la prova, el nord-americà Lance Armstrong. Demà es correrà la sisena etapa, amb un recorregut de 225 km, entre les localitats de Nevers i Lió.\nNova demostració de domini de l'esprintador italià Alessandro Petacchi, que s'ha adjudicat la cinquena etapa del Tour i ha firmat la seva tercera victòria parcial. La jornada, de 196 km, s'ha desenvolupat sota un sol que cremava i amb temperatures que fregaven els 40 graus. Tot i això, el gran grup ha mantingut una mitjana molt alta, com ho demostra el fet que s'ha arribat als 49 km durant la primera hora de cursa. Fins ben entrada l'etapa, la cursa era oberta, ja que hi ha hagut un grup de cinc corredors -Frédéric Finot, Nicolas Jalabert, Ludovic Turpin, Jens Voigt i Laszlo Bodrogi- que han rodat en escapada del km 28 al 175. Quan els equips que marquen el ritme del gran grup han reaccionat, s'ha acabat l'aventura d'aquest quintet, que buscava la glòria esportiva conscient que quan arribi la muntanya no hi tindrà res a fer. En els últims 21 km, algun corredor ha intentat demarcar, però cap ha tingut sort en l'intent d'arribar en solitari a Nevers. A 3.000 m de l'arribada i quan els equips ja estaven col·locant els seus velocistes al capdavant del serpentí, Ángel Viciosa ha caigut, amb tanta mala sort que s'ha fet mal al canell i ha perdut dos minuts i 50 segons. La seva continuïtat dependrà de la lesió que tingui. En l'esprint final, Alessandro Petacchi ha superat l'estonià Jan Kirsipu, l'australià Baden Cooke, l'alemany Erik Zabel i Robbie McEwen. En la general no hi ha canvis, i el colombià Víctor Hugo Peña ha pogut celebrar el liderat el dia que complia 29 anys. Demà, l'etapa, entre Nevers i Lió, de 230 km, és l'ultima en què els velocistes tindran l'oportunitat d'adjudicar-se una etapa, ja que a partir de dissabte arriba la muntanya i el Tour de veritat.\nEl Tour afronta la penúltima etapa de transició abans de l'arribada dels Alps\nL'US Postal guanya la crono per equips i Víctor Hugo Peña és el nou líder del Tour\nL'ONCE afronta com a favorit la contrarellotge per equips del Tour\nAlessandro Petacchi guanya la seva segona etapa i el Tour té nou líder\nEls velocistes tindran una nova oportunitat en la tercera etapa del Tour\nBaden Cooke guanya en l'esprint la segona etapa del Tour de França\nAvui es disputa la segona etapa del Tour, una bona oportunitat per als velocistes\nAlessandro Petacchi guanya en l'esprint la primera etapa del Tour de França\nBradley McGee dóna la sorpresa i és el primer líder del Tour del centenari\nLance Armstrong és el gran favorit per guanyar el Tour del centenari


Registrar dominis .dvr - Entorno Digital\nRegistre de dominis .dvr\nDominis | Dominis | Extensions de dominis | .dvr\nRequeriments de dominis .dvr\n- Amb la compra del teu domini .dvr pots seleccionar els nostres serveis de DNS per l'activació del teu domini ".dvr".\n- Entorno posa a la teva disposició amb el registre del domini .dvr una àmplia gamma de serveis de hosting, servidors virtuals i certificats SSL.\n- Si estàs interessat en la recuperació o vigilància d'un domini .dvr pots veure la nostra secció de serveis corporatius.\n- Al comprar el domini web amb l'extensió .dvr podem ajudar-te en el teu projecte de presència a internet amb aplicacions opensource tipus Wordpress, Drupal, etc. o projectes a mida allotjats en el teu domini web .dvr\nPer registrar dominis genèrics .dvr has de completar el formulari de registre on-line.\nEls dominis .dvr es poden contractat entre 1 i 10 anys.\nPer renovar dominis .dvr aquests han d’estar en període de renovació i es poden renovar entre 1 i 9 anys.\nEls dominis .dvr també admeten renovació anticipada.\nPer a transferir dominis .dvr és necessari:\nAl transferir dominis .dvr aquests es renoven per un any més a partir de la data d'expiració. El procés té una durada máxima de 5 dies.\nNomés podem fer un canvi de titular d'un domini .dvr si Entorno Digital és el Registrador acreditat. Si no és així, el primer que hem de fer és transferir-lo a Entorno Digital.\nEl canvi de titular de .dvr té un cost de 50 euros (preus sense IVA) .\nPots modificar els contactes i servidors de DNS dels teus dominis .dvr a través del teu panell de control, al que pots accedir des de l‘apartat “USUARI REGISTRAT” del nostre web.\nTarifa de dominis .dvr\nSi gestiones varis dominis .dvr o altres dominis territorials posa't en contacte amb nosaltres per conèixer els nostres descomptes per volum.\nSi necessites qualsevol aclariment per registrar dominis .dvr o contractar un servei de hosting posa't en contacte amb nosaltres.


L’encert en els triples, l’antídot contra el MoraBanc - El Periòdic d'Andorra\nMumbrú intenta superar la pressió de Schreiner i Bogdanovic, en el duel de diumenge a Miribilla. | ACB PHOTO / A. Arrizabalaga\nLes dues últimes derrotes del MoraBanc Andorra s’han caracteritzat, estadísticament parlant, per un encert excessivament elevat del rival des de la línia de llançament exterior. Un problema que no només ha afectat en els dos últims enfrontaments del conjunt tricolor, sinó en vuit desfetes de les dotze sofertes per l’equip de Joan Peñarroya.\nLa defensa del MoraBanc es caracteritza per la seva prioritat de tancar la zona i no permetre cistelles de dos punts, però de vegades això va en detriment de la defensa del perímetre, que queda una mica abandonada i permet a alguns jugadors rivals llençar a cistella lliures de marca. L’exemple més recent és el de diumenge amb Clevin Hannah, que va clavar quatre dels cinc intents que va fer des de més enllà de la línia de 6,75, alguns d’ells sense que cap defensor arribés a puntejar el llançament. Això va catapultar al Dominon Bilbao Basket a un potent 50% en els tirs de tres punts, un 2% més que en els de dos.\nEl mateix va passar amb l’Iberostar Tenrife al Poliesportiu. Els canaris van endollar 11 dels 22 llançaments que van realitzar (un 50%), només dos transformacions menys que en cistelles de dos punts, de les quals el percentatge també va ser del 50%. Fins a vuit rivals del conjunt tricolor van poder anotar més del 46% dels seus llançaments exteriors i cinc d’ells van obtenir igual o millors percentatges en els llançaments de tres punts que en els de dos. Tots aquests partits van acabar amb derrota tricolor, deixant clar que una de les claus per vèncer el conjunt tricolor està en l’encert des de l’exterior.\nAquells rivals que no han registrat millors percentatges exteriors que interiors han estat els que no ho necessiten, principalment per la qualitat individual dels seus jugadors. Ni el Barça Lassa, en els dos duels, ni Laboral Kutxa, ni Reial Madrid han necessitat encertar més des de tres punts que de dos, malgrat que el percentatge ha estat alt de totes maneres, com en el cas del Madrid al Poliesportiu (55% d’encert de tres pel 64% de dos punts).\nEl contrast amb les victòries del MoraBanc és escandalós: cap dels nou rivals que el conjunt tricolor ha derrotat ha superat el 37% d’encert exterior i no ha marcat millors números des dels tirs exteriors respecte els interiors.\nAquesta dada és habitual, però que els rivals tinguin millors números exteriors deixa entreveure una de les debilitats de la defensa tricolor per als contrincants.


Parkhotel Leiser Planegg Alemanya - Ofertes d'hotels amb els MILLORS DESCOMPTES EN LÍNIA\nVeure tots els 4 allotjaments a Planegg.\nBahnhofstr. 26, Planegg, Planegg, Alemanya - Molt bona ubicació - Veure al mapa\nMés informació sobre Parkhotel Leiser\nConvenientment situat a Planegg, Parkhotel Leiser és una base ideal des d'on explorar aquesta ciutat fantàstica. Des d'aquí, els viatgers poden gaudir d'un fàcil accés a tot el que aquesta viva ciutat ofereix. Amb la seva bona localització, l'hotel ofereix fàcil accès a les destinacions obligades de la ciutat.\nEl Parkhotel Leiser, s'esforça al màxim per tal que els seus hostes es tribin còmodes. Per tal d'assolir això, l'hotel compta amb els millors serveis i instal.lacions. Les carecterístiques més important de l'hotel inclouen Wi-Fi gratuït en totes les habitacions, magatzem d'equipatge, aparcament de cotxes, habitació familiar, premsa.\nL'ambient de Parkhotel Leiser es reflexa en cada habitació. calefacció, escriptori, telèfon, aparell de televisió LCD/pantalla de plasma, articles de tocador són només algunes de les comoditats a la vostra disposició. A més, l'oci que l'hotel ofereix assegurarà que tengui molt a fer durant el dia. Si buscau un allotjament còmode i adequat a Planegg, faci de Parkhotel Leiser la vostra llar.\nCal que informeu el Parkhotel Leiser de la vostra hora d’arribada amb antelació. Podeu fer servir l'apartat de Peticions especials en fer la reserva o posar-vos en contacte amb l'allotjament directament mitjançant les dades de contacte que apareixen a la confirmació.\nAllotjaments a Planegg


Creix la demanda d’exàmens en català en una selectivitat marcada per la llengua\nEls estudiants en el primer examen de selectivitat del 2022 / ACN\nUn 97,2% dels alumnes han triat el català com a llengua dels enunciats, més d'un 2% més\nLa selectivitat ha estat marcada per l’idioma, però el Tribunal Superior de Justícia de Catalunya no ha aconseguit que el castellà creixi en aquestes proves. De fet, més aviat el contrari. Un 97,2% dels alumnes han triat el català com a llengua dels enunciats dels exàmens de la selectivitat i només un 2,8% han escollit el castellà. La consellera de Recerca i Universitats, Gemma Geis, ha celebrat l’increment de la demanda del català respecte l’any passat. Segons les dades de la conselleria, un 2,2% més d’alumnes han triat el català.\nAquest any els alumnes han hagut d’omplir un formulari anònim on s’indicava si es volia l’examen en català o en castellà. Aquesta ha estat la resposta de la conselleria a la sentència del TSJC sobre la selectivitat. La consellera Geis ha celebrat que la majoria d’estudiants continuï optant pel català en els enunciats i ha admès que aquest any era “especialment complicat” per les “interferències” dels tribunals. “El català continua sent la llengua de la selectivitat”, ha dit visiblement satisfeta. En vista d’aquest augment de l’ús del català Geis ha demanat als tribunals que deixin d’intervenir en aquesta qüestió.\nEn paral·lel, la consellera ha dit estar preocupada per l’avantprojecte de la llei orgànica del sistema universitari (LOSU), que no reconeix la “diferenciació” del sistema català. En aquest sentit ha demanat flexibilitat i finançament.\nDues tecnologies, a prova per l’any que ve\nMentre els tribunals continuïn demanant aquesta tria d’idiomes el departament d’Universitats seguirà buscant solucions per fer-ho d’una manera més eficient que aquest any. En aquest sentit, l’últim dia d’aquesta selectivitat, el 16 de juny, s’ha fet una prova amb tecnologia QR i bluetooth perquè els alumnes puguin triar de forma digital i anònima la llengua del seu examen. La prova, de moment, s’ha fet únicament a dues aules de la facultat de matemàtiques, però podria implementar-se per la selectivitat de l’any que ve.\nCatalà juny 22, 2022 | 15:57\nUn 97,2% ?. Mai ho haguèra dit. Estic contentíssim d'haver-me equivocat.\nCat juny 22, 2022 | 19:05\nEl nostre jovent es intel·ligent. Els monolingües sempre podran fer de manobres i de chachas.


Pablo Iglesias i la nova política Pablo Iglesias i la nova política\nPablo Iglesias i la nova política\nAra que el tòpic ja està tan masegat, penso en la imatge de Pablo Iglesias. Obvio la lectura fàcil i superficial –i potser divertida– del jugador de rol, de l’acadèmic desmanegat, del cosí gran o del tiet que li explica al nebot de quinze anys la importància soporífera d’anar a votar, del valor de l’urna i la història de la nissaga familiar.\nIntento treure’n l’entrellat i les cavil·lacions s’embullen, sinuoses, amb pedaços del llibre que he llegit aquesta setmana santa, El impostor, de Javier Cercas (vull donar les gràcies des d’aquí als borratxos que me’l van regalar). Ineludiblement, acabo veient vídeos de Youtube on Enric Marco, l’home que es va fer passar per un deportat del camp de concentració de Flössenburg, escup una arenga als centenars de milers d’assistents del míting de la CNT de 1977 a Barcelona. Veig com s’esgargamellen tots els ponents i escolto les seves esmenes a la totalitat. M’és impossible, irresistible, he de resoldre que Pablo Iglesias ha vist els mateixos vídeos centenars de vegades, potser milers, desitjant haver nascut trenta anys abans per estar dempeus al costat de Frederica Montseny, la llegendària anarquista, i escriure els discursos de la vella guàrdia cenetista, exiliada a França, a un cop de roc.\nL’histrió inflamat i permanent de l’home de la cua bé ha d’haver sortit d’algun lloc, i fora oli en llum en aquests conclaves contraculturals, on s’aglutinaven tota mena de comunistes, anarcosindicalistes, socialistes i republicans. Llàstima de temporalitat lineal, llàstima de ser madrileny i no basc, perquè els bascos neixen on volen i quan volen, ja se sap, deu rumiar Iglesias.\nArribats aquí, recordo un pensament de Cercas. Diu que Marco (i, si us plau, que quedi molt clar que les comparacions acaben aquí), en fi, diu que Marco era l’home ideal per liderar la CNT perquè li mancava tota mena d’ideologia, i per això mateix feia de pont entre les enormes dissensions internes del sindicat. És un resum simplista, a grans trets. Tanmateix, em va bé per reflectir que la política de partit catch all, sempre difusa –ens reunirem amb tal o pasqual per decidir-ho tot, encara no ho sabem– de Podemos dimana d’una font vetusta i amb escletxes que, fa quaranta anys, ja van esfondrar al moviment obrer espanyol amb més poder del segle XX.


La Faes d'Aznar vol allargar el 155 - El triangle\nLa Faes d’Aznar vol allargar el 155\nA la nota editorial del darrer número de Quaderns FAES de Pensament Polític, el think tank que dirigeix l’expresident popular José María Aznar demana al Govern, al PSOE i a Ciutadans que reflexionin sobre la convivència d’un 155 llarg.\n“Govern, PSOE i Ciutadans han de reflexionar sobre l’estratègia a seguir després de la decisió del tribunal alemany i la desnaturalització de l’euroordre”, anuncien.\nDesprés de criticar la justícia alemanya per rebutjar la rebel·lió, el text critica també que s’haguessin convocat tan aviat les eleccions i que els polítics processats per rebel·lió tinguessin l’oportunitat de presentar-se i aconseguir una majoria parlamentària.\nFa mesos ja es va parlar de la conveniència d’un 155 prolongat i no convocar eleccions de manera immediata com es va fer. Va apostar per això el mateix líder dels populars a Catalunya, Xavier García Albiol. A l’octubre, abans de l’aplicació de la intervenció de la Generalitat el líder popular demanava retardar els comicis i a finals de febrer, quan es va començar a parlar de la hipotètica investidura de Jordi Sànchez, va demanar un nou 155.\nTambé a l’octubre, Aznar assenyalava que “la reforma constitucional no ha de ser el pagament a terminis del que ara no volem pagar al comptat al secessionisme català”. Ho va dir després que Pedro Sánchez arrenqués de Rajoy la promesa d’obrir aquest meló a canvi del suport socialista al 155. Unes setmanes després, ja en campanya electoral, Rajoy rebutjava reformar la Carta Magna si era per acontentar els sobiranistes, fent seves les paraules d’Aznar.\nPrevRivera se da de baja de la UGT por el proceso\nCs vol dimissions en cas de malversació l’1-O


20 Fonts sorprenentment bones de proteïna vegetariana - Article, Juny 2021\nAneu més enllà de la carn, les mongetes i el tofu per obtenir la proteïna que necessiteu cada dia.\nPel doctor i el doctor Roizen per YouBeauty.com\nÉs important obtenir cadascuna de les vitamines i nutrients que el cos necessita per obtenir una salut òptima i la màxima bellesa. Sabem que ja ho sabeu, però complau-nos! El que molta gent no s’adona, fins i tot les persones que són molt conscients del que mengen, és que quan menges pot ser igual d’important.\nPer exemple, si preneu un multivitamínic, us recomanem que prengueu la meitat al matí i la meitat al vespre per ajudar el vostre cos a processar-lo de manera eficient. Voleu menjar un àpat complet tres o quatre hores abans d’un entrenament o un aperitiu aproximadament una hora i mitja abans. Després voleu reposar el cos amb carbohidrats i proteïnes després. I sabem que un esmorzar ple de proteïnes us pot ajudar a estar ple durant tot el dinar.\nUna nova investigació de la Universitat de Texas i la Universitat d’Illinois diu que, per treure encara més profit de la vostra proteïna, cal menjar-la a cada àpat. Molta gent es desperta al matí amb cereals pesats en carbohidrats, llença una mica de proteïna a la seva amanida per menjar i després es carrega amb bistec, pollastre o tofu o equivalent a l’hora de sopar. El estudiar , publicat el gener de 2014 al Journal of Nutrition, va trobar que per aconseguir la major formació muscular possible, cosa que no només és bona per als culturistes, sinó que és important per a tots nosaltres, tant si intentem tonificar com prevenir l’edat. pèrdua muscular relacionada: és crucial repartir la ingesta de proteïnes durant tot el dia. Això vol dir obtenir prou proteïnes a l’esmorzar, el dinar i el sopar.\nHi ha certes proteïnes que associem a cadascun d’aquests àpats. Ous per esmorzar, una amanida de pollastre a la planxa per dinar, peix o una hamburguesa de mongetes negres per sopar. I és probable que no us agradi la idea de menjar el mateix esmorzar cada dia o canviar la sopa de llenties per cereals per augmentar la vostra quantitat de proteïnes al matí. Així doncs, hem llistat un munt de grans fonts de proteïnes magres i de qualitat, no tan evidents. Cada dia hauríeu d’obtenir 1 gram de proteïna per cada 2 lliures que peseu, amb una mica a cada menjar. Esperem que aquesta llista us ajudi a arribar-hi.\nFruites i aperitius envasats en proteïnes\nLlavors de carbassa i carbassa\nAmetlles i mantega d'ametlles\nquin iogurt grec és el millor per a vosaltres\nAlternatives de carn (i tofu)\nTeniu massa proteïna?\nLa ciència de la digestió\nAmarant: el proper superaliment\ncom són 1200 calories al dia\nes pot millorar la vista de manera natural\npiràmide alimentària antiinflamatòria de dr weil


James Levine live at Carnegie Hall - Revista Musical Catalana\nObres de Wagner, Beethoven i Schubert.Metropolitan Orchestra, Ievgueni Kissin. Dir.: James Levine.\nJames Levine ha estat una de les institucions fonamentals del Metropolitan Opera House al qual va estar vinculat establement del 1976 al 1986 com a director musical i des d’aquesta data al 2004 com a director artístic. Una trajectòria excepcional a la qual aquest enregistrament, en determinada mesura, ret homenatge, ja que es tracta del concert que va oferir al Carnegie Hall el 19 de maig del 2013, després de dos anys d’absència per causa del seu estat de salut, que s’havia agreujat particularment els anys previs. I de fet, per fer-ho possible es va haver de muntar una estrada especial per enquibir la seva butaca de rodes mecanitzada. Hi ha, per tant, una dimensió vivencial específica que inclou des del directe a la càrrega afectiva pròpia de l’esdeveniment. Un programa convencional i alhora de gran calat completa el context particular d’aquest CD.\nEn el pla musical, el primer que hem de remarcar és la interpretació de Kissin del Concert número 2 de Beethoven. El pianista rus, que ja ha deixat de ser aquell noi d’emergència fulgurant i de maduresa indemostrada, se’ns ofereix en aquesta versió justament amb una maduresa i plenitud notabilíssimes. Certament que ni des del punt de vista tècnic ni estilístic inventa res, però la seva versió és d’una profunditat insòlita.\nLevine es troba còmode en un programa completat per dues altres composicions regal. L’inicial preludi de l’acte primer de Lohengrin, servit amb una contenció espessa i mastegada i la Simfonia número 9, “Gran” de Schubert. El director nord-americà n’ofereix una interpretació en què deixa fluir amb naturalitat els components més lírics i classicitzants de la partitura. Levine no imposa i aquest fer afavoreix una percepció de la partitura d’una agraïble i mengívola autenticitat. No hi ha ni artifici ni voluntat d’empremta o de segell propi. És Simfonia Gran en estat pur. A nivell tècnic, l’enregistrament en directe és perfecte. Jaume Comellas


Es reprenen les classes de gimnàs per a gent gran | Ràdio Palafolls\nHome Societat Es reprenen les classes de gimnàs per a gent gran\nMarc Ferri , setembre 24, 2015\t / 1203 0\nAquesta tardor es tornen a posar en marxa les classes de gimnàstica adaptada per a la gent gran. Es tracta sessions d’activitat física especialment dissenyada per a gent gran amb la que es realitzen treballs musculars per mantenir la condició física de les persones grans. Ho ha explicat Xesca Torres treballadora social de l’Ajuntament de PLF.\nCada dilluns i cada dimecres s’impartiran les classes en sessions d’una hora al matí. Primer les classes es faran a la fàbrica Forroll del barri de St. Lluís i en acabat, es repetiran al casal de la Dona del centre per tal de poder arribar a tota la població interessada.\nAquestes classes de gimnàstica adaptada per la gent gran s’allargaran fins el mes de juny i estan impartides per una fisioterapeuta, que adequa cada exercici als participants.\nLes persones que vulguin participar han de ser jubilats o pensionistes i han d’inscriure’s o bé a la junta del casal de l’avi de St Lluís o a la recepció del casal de la Dona.\nTorres explica que quan es tingui un grup mínim muntat ja es podrà donar inici a les classes, cosa que podria passar la propera setmana.\nLes classes de gimnàstica són un servei gratuït i adreçat a persones empadronades a PLF.\nLes classes de gimnàstica a St. Lluís comencen a les 9 del matí i fins a les 10. Un quart d’hora més tard comencen les classes al casal de la Dona i fins a ¼ de 12.\nAquest és el 8é any que es fan aquestes sessions físiques a la nostra localitat.\nPLF torna a posar en marxa el Servei d´Atenció Individualitzada per a pares i mares.


Wikiloc | Ruta La Molina-Masella- TOSSA D’ALP -Coll de la Vall-Cabana de la Mena-Collada de Comafloriu-Coll de Pal-La Molina\nLa Molina-Masella- TOSSA D’ALP -Coll de la Vall-Cabana de la Mena-Collada de Comafloriu-Coll de Pal-La Molina\n45.201 529 5876\nLa Molina - Puigllançada - Coll de Pal - La Molina (Cerdanya) (senderisme)\nVista 2510 vegades, descarregada 117 vegades\nAscensió a la Tossa d'Alp (2.536 m) del repte 100 cims en btt. Cim nº 88 de la FEEC. Ciclable fins al cim.\nSortim de la Molina, per fer l’ascensió a la Tossa d’Alp, ho fem baixant per la carretera de la Masella que seguim cap a dos quilòmetres i deixem per agafar un camí, que segueix baixant fins arribar a la cruïlla de refugi de la Font dels Ocells, aquí fem una pujada que ens retorna a la carretera que havíem deixat i que creuem per agafar el camí del Coll de Pal, deixant a la nostra dreta el pla de Masella.\nEl camí de seguida agafa forts pendents i amb el sol no massa bo. La pujada es fa feixuga i en algun tram baixem de la bici per empènyer-la o recuperar l’alè. L’entorn a mesura que anem pujant es molt bonic i va guanyant vistes cap al Puigmal, Carlit i d’altres cims. Arribem a les instal•lacions del Telecabina de la Molina i ja intuïm el cim.\nDesprés d’una amb fot pendent entrem en un tram més suau que ens portarà fins al Refugi del Niu de l’Àliga, seguim pujant deixant el refugi a l’esquerra i de seguida arribem al cim de La Tossa. Una panoràmica de 360 graus ens permet admirar entre altre Montserrat, el Pedraforca, el Cadí, el Penyes Altes del Moixaró, el Puig Pedrós, el Carlit, El Canigo, el Puigmal, el Puigllançada, el Montseny, sadollats de tants cims i serralades marxem, amb recança, desfent el camí fins al refugi.\nPassem entre el refugi i un turó i seguint les marques del GR 150-1 agafem un corriol amb fort pendent, rocallós i molt tècnic que fem a peu fins arribar al camí de les Mines, deixem el GR i anem cap al coll de la Vall, que està a tocar, seguim el camí que passa pel Carregador , de les mines de la Mena i que ens porta a la Cabana de la Mena. De la cabana veiem, fins on ens allarga la vista, el sender que ens portarà fins a la collada de Comafloriu, aquest sender, d’un parell de quilòmetres,fa pendent suau, amb algun repetjó i té un pendent lateral molt pronunciat i es força estret, això fa que sovint el pedal esquerre et toqui al terra i el fa perillós en forces trams, ja que la caiguda seria greu, per això cal valorar quan ciclar o empènyer al bici.\nArribem a la collada de Comafloriu amb la sensació que et deixa quan has estat amb la bici ens paratges impressionants, el sender segueix baixant, amb pendent suau, paral•lel al torrent de Comafloriu, que ens queda a l’esquerra, de tant en tant, però, fem algun petit sifó per travessar algun torrent. Arribem al coll de Pal.\nAgafem la carretera que baixa cap a al pla de Masella, al inici està enquitranada, quan hem fet cap a dos quilòmetres s’acaba l’asfalt, just quan entrem a la província de Girona. Seguim baixant pel camí cap a un quilòmetre i el deixem per agafar-ne un que marxa cap a la dreta i que augmenta el pendent fins arribar als Pletissalls. Agafem el camí que baixa del Torrent negre i que ens porta amb suau pendent al llac de la Molina i després pujant una mica al llac de Prat Agre, tots dos artificials. Una suau baixada ens porta a la pista Llarga i per la carretera fins on hem deixat el cotxe.\nAgrair a rutabike.com , per compartir aquesta ruta.\nTorrent de Reller\nCamí de Coll de Pal\nSerra del Coll de la Mola\nCorriol molt dificil\nCarretera Masella-Coll de Pal\nLlac de la Molina\nDurisima pero Fantástica ruta


Setembre de 2017 – eurobloc.cat\n20 Setembre, 2017 0\nSalvador Sobral està “controlat i vigilat”\nSalvador Sobral està “controlat i vigilat“. És el primer que se sap després de la seva urgent hospitalització ahir dimarts a causa de les greus deficiències cardíaques de l’artista, que fan necessari un transplantament de cor. La família de l’intèrpret va explicar a la cadena portuguesa TV7 Dias que l’equip mèdic de l’hospital Santa Cruz, a Carnaxide, [...]\n“Els resultats a Eurovisió són impredictibles“, “no hi ha receptes màgiques” per aconseguir una bona classificació en el certamen. És el que ha declarat avui al Congrés de Diputats José Antonio Sánchez, president de RTVE, a la pregunta que li ha fet Ricardo Sixto, de Compromís. Per això, Sánchez ha afegit que la prioritat de TVE és “aconseguir una [...]\n12 Setembre, 2017 0\nMor Albert Mallofré, un dels primers cronistes d’Eurovisió\nVa ser un dels primers cronistes del Festival d’Eurovisió. Albert Mallofré treballava, aleshores, al diari La Vanguardia, on va ser cap de la secció de música i espectacles després d’uns inicis com a redactor d’esports en diverses publicacions estatals. El periodista, nascut a Vilanova i la Geltrú i que va morir el passat dissabte a Barcelona als 92 anys d’edat, és [...]\nJan Ola Sand assegura que el Festival continuarà experimentant nous canvis\nNo n’ha precisat cap ni quan seran, però mentre duri el seu mandat, com a productor executiu del certamen, el Festival d’Eurovisió continuarà experimentant nous canvis. Ho ha assegurat Jan Ola Sand en una entrevista al web d’Eurovision Fan House, on l’executiu noruec explica que “el potencial d’Eurovisió encara no s’ha assolit del tot perquè encara [...]\nNo va poder acabar la cançó; de fet, amb prou penes la va començar, acompanyat de la seva germana Luísa, l’altra meitat de l’èxit aconseguit el passat mes de maig a Kiev, aconseguint aleshores la primera victòria de Portugal al Festival d’Eurovisió. Salvador Sobral es va acomiadar anit dels escenaris, de la música i dels seus fans per un temps encara indefinit. Segons [...]\nEls problemes de salut obliguen Salvador Sobral a abandonar temporalment els escenaris\n“Tornaré aviat, però no sé com d’aviat” Han estat les paraules de Salvador Sobral que, en un video de 3.49 minuts de comiat penjat a Youtube, ha anunciat que els greus problemes de salut que pateix, l’obliguen a cancel·lar tots els concerts programats fins ara i a abandonar temporalment l’escena. L’artista, guanyador del Festival d’Eurovisió 2017 [...]


Plataforma Cel Net: d’abril 2015\nLa qualitat de l'aire del Camp de Tarragona a debat: la Plataforma Cel Net es reuneix amb representants de Repsol al complex petroquímic tarragoní\nEn les últimes setmanes, l’estat de la qualitat de l’aire al Camp de Tarragona i les emissions del complex petroquímic han estat notícia. Ahir, es van reunir representants de Repsol i de la Plataforma Cel Net per debatre sobre la problemàtica.\nEl passat dilluns, 13 d’abril, va tenir lloc per primera vegada una reunió entre membres de la Plataforma Cel Net i representants del complex tarragoní de Repsol. La necessitat de la trobada neix del debat sorgit en els últims mesos arran de la presentació (del passat juny) de l’estudi de qualitat de l’aire al Camp de Tarragona impulsat per Cel Net i realitzat pel LCMA de la UPC amb conveni amb els ajuntaments dels municipis del Morell, Constantí, Perafort-Puigdelfí i Vilallonga del Camp. A més, de la recent aprovació per part del Parlament de Catalunya de crear una Taula Territorial per tractar la problemàtica de la qualitat de l’aire al Camp de Tarragona.\nLa Plataforma Cel Net celebra la trobada amb Repsol ja que significa un reconeixement per part de l’empresa de la problemàtica de la qualitat de l’aire al Camp de Tarragona. A més, valora positivament la voluntat de l’empresa per a solucionar la situació actual i la seva voluntat a reduir les emissions de compostos orgànics volàtils cancerigens, com són el benzè i l’1-3 butadiè.\nTot i així, els membres de la Plataforma Cel Net conviden a tot el sector químic i petroquímic del Camp de Tarragona a demostrar el seu interès en la millora de la salut pública i la qualitat de l’aire amb fets tangibles i mesurables, amb la reducció de les emissions i amb la difusió de dades reals i transparents que mantinguin informada a la població i amb la participació a la Taula Territorial aprovada pel Parlament de Catalunya.\nPublicat per Plataforma Cel Net a 8:51\nLa qualitat de l'aire del Camp de Tarragona a deba...


Corre de manera més intel·ligent. Nike.com (ES)\nCINC CONSELLS PER CÓRRER MILLOR Tots els corredors bons són espavilats. Per mantenir la salut i superar-te en els entrenaments, cal que facis servir la intel·ligència. Aquestes recomanacions poden ajudar els corredors de tots els nivells d'experiència i de condició física i provenen directament dels Coaches experts de l'NRC.\nSi no saps com calcular el teu ritme, basa't en les sensacions. Per calcular el ritme de 10 km, imagina't que corres a una intensitat alta durant 25 voltes en una pista a l'aire lliure o uns deu quilòmetres per carretera. El ritme de 5 km hauria de ser més ràpid. El d'1 km, encara més ràpid. Tens diferents marxes, segur que et sorprens de com coneixes el teu propi cos i el teu nivell de condició física.\nOmple alguns gots de paper amb aigua i deixa'ls al congelador. Quan comenci a fer-te mal el genoll, la canyella o el tendó d'Aquil·les, esquinça un centímetre de la part superior del got perquè quedi el gel un poc descobert. Així podràs agafar la part inferior del got de paper sense congelar-te els dits. Fes-te un massatge de 15 minuts sobre la zona problemàtica amb el gel.\nSI SENTS CANSAMENT\nAixò vol dir que al teu cos encara li cal més temps per recuperar-se dels entrenaments que el que dediques a dormir. No n'hi ha prou, amb les teves hores de son. No passa res, però si sents cada vegada més cansament, fins i tot desprès d'haver estat recuperant-te durant dies, necessitaràs abaixar el ritme dels entrenaments o reconsiderar la manera en què et recuperes. Dorms bé? Tens bons hàbits alimentaris? T'hidrates correctament? Els dies de recuperació, corres com cal? Fas servir les sabatilles adequades?\nSI ET SENTS MOLT BÉ\nFes per entendre per què et sents tan bé. Potser ja pots començar a apujar el ritme dels entrenaments. També pot voler dir simplement que et sents molt bé. Ni més ni menys. Assegura't que els canvis dràstics que facis en els entrenaments no siguin només per haver tingut un bon dia... o un mal dia. El pèndol sempre va igual de lluny cap a un costat com cap a l'altre.\nSi es tracta de sabatilles del mateix model i la mateixa versió que has estat fent servir per córrer, només et caldrà posar-te-les unes poques hores perquè t'hi acostumis. Si són un model nou o una versió més moderna de les sabatilles que ja tenies, necessitaràs més temps per acostumar-t'hi. Comença amb unes poques carreres de recuperació cada setmana i vés augmentant el ritme.


Reinicia’t, la millor forma per a garantir formació i treball | Valencia Extra\nReinicia’t, la millor forma per a garantir formació i treball\nLa Mancomunitat Horta Sud, la Diputació i l’Ajuntament de València s’uneixen per a facilitar l’ocupació i retornar la confiança\nReinicia’t és un important i il·lusionant projecte que veu la llum gràcies a la Mancomunitat d’Horta Sud, Diputació de València i Ajuntament de València en el qual, almenys, el 50% de les persones que prenen part acabaran amb un lloc laborar. El programa, que ja ha començat a implantar-se en els diferents municipis de l’Horta Sud, ajudarà durant sis mesos, més un plus de dos més, a aquelles persones que per diversos motius (edat, problemes amb drogues, alcohol, falta de formació…) tenen dificultats per a trobar treball.\nTal com han assenyalat el president de la Mancomunitat Horta Sud, Carlos Fernández Bielsa, i el diputat de Cooperació Municipal, Emili Altur, en la presentació del programa Reinicia’t “és un projecte il·lusionant que suposa la primera pedra d’este programa que anirem estenent a altres comarques. Si parlem dels nombres, Reinicia’t té una dotació econòmica de 605.000 euros (dels quals la Mancomunitat aporta 120.000) amb 500 itineraris, 250 para desocupats de València i altres 250 per a aturats de la comarca de l’Horta Sud”.\nEntre les persones a les quals està dirigit este projecte estan aquelles, majors de 30 anys, que són ateses per serveis socials, aturades de llarga durada, sense discapacitat mental i situació d’exclusió social o molt vulnerables. Este grup té majors dificultats per a aconseguir ocupació de nou pel que “dotar-los d’eixe apoderament que necessiten, eixe objectiu per a tornar a eixir al carrer, eixa confiança que poden tornar a tenir una ocupació, és el treball més important que es realitza des d’este projecte, a més també se’ls dóna la formació necessària que demanden les diferents empreses que estan interessades a contractar-los”, assenyalava Emili Altur.\nA més de les tres administracions implicades, els treballs de formació estan tècnicament dirigits per l’empresa Ingeus, en col·laboració amb la Fundació Novaterra. A més, d’estar coordinats amb els departaments d’Ocupació i Serveis Socials dels 20 consistoris de l’Horta Sud. “Amb la finalitat de poder obtenir una atenció individualitzada i fer el seguiment necessari de les persones integrants dels itineraris s’han establit tres seus a Mislata, Torrent i Catarroja i subseus a Aldaia i Silla. Cadascuna de les seus atendrà proporcionalment un nombre de persones en funció de la població dels municipis que atenga”, assenyalava Carlos Fernández Bielsa, qui explicava que “la seu de Mislata atendrà a 65 persones dels municipis de Quart de Poblet, Manises i la mateixa Mislata. Torrent centrarà l’atenció d’altres 65 d’esta localitat, Paiporta i Picanya. I sota la seua coordinació estarà la subseu d’Aldaia que atendrà a altres 65 persones d’Alaquàs, Xirivella i Aldaia. Catarroja serà el centre d’atenció per a les 65 persones participants de Sedaví, Alfafar, Lloc Nou de la Corona, Benetússer, Massanassa i Albal i, a més, tindrà una subseu a Silla per a facilitar l’atenció individualitzada a les persones de la localitat, Beniparrell, Alcàsser i Picassent”.\nEste projecte ja és una realitat després de mesos de treball i superar traves administratives però “estem molt orgullosos de poder engegar-ho doncs és un segment de la població que fins al moment ningú s’havia acordat. Anem a veure com funciona i finalment clonarem el model, perquè està tenint bon acolliment, i ho portarem a la resta de les comarques”, assenyalava el diputat de Cooperació.


> Complements Alimentaris>Circulació Sanguínia>Millorar Circulació en Cames>Pinicir Forte - Circulació - Pinisan - 30 càpsules\nCàpsules amb extractes titulats de castanyer d'índies, ruscus i saüc, més bioflavonoides cítrics i vitamina C. Envàs de 30 càpsules.\nPinicir Forte Circulació de 30 càpsules\nCàpsules Pinicir Forte\nQuè són les Pinicir Forte Circulació de 30 càpsules?\nCàpsules amb extractes titulats de castanyer d'índies, ruscus i saüc, més bioflavonoides cítrics i vitamina C, que ajuden a la formació normal de l'col·lagen per al funcionament normal dels vasos sanguinis. Envàs per a un mes. 1 càpsula a el dia (cada càpsula aporta ingredients actius equivalents a 2.330 mg).\nLes plantes utilitzades en la composició d'aquest producte: el castanyer d'índies, el saüc i el ruscus, estan disponibles d'una manera més apropiat, a l'presentar-les en forma d'extractes titulats, ja que d'aquesta manera garantim una major i constant presència dels seus principis actius més destacats. Els bioflavonoides, també coneguts com vitamina P, presents en aquesta fórmula procedeixen de fruites cítriques. La vitamina C contribueix a la formació normal de l'col·lagen, per al funcionament normal dels vasos sanguinis.\nExt 5: 1 Castanyer d'Índies (20% escina) 225 (equivalent a 1.125 mg de planta)\nExt 5: 1 Ruscus (10% ruscogenina) 150 (equivalent a 750 mg de planta)\nExt 5: 1 Saüc (4,5% rutina) 75 (equivalent a 375 mg de planta)\nBioflavonoides de cítrics 50\nVitamina C (àcid ascorbico) 30 (37,5% de la Quantitat Diària Recomanada)\nCom es prenen les Pinicir Forte Circulació de 30 càpsules?\nPrendre 1 càpsula a el dia.\nDiurerbe Forte Fluid Pinya - Laboratoris ESI - 500 ml\nPack flueixen - Sistema Circulatori - Mahen - 20 ampolles...\nArvenim Plus - Cames cansades - Klepsanic - 80 comprimits\nBonacir - Sistema Circulatori - Novadiet - 60 càpsules\nVitaWoman Cames Lleugeres - Eladiet - 30 comprimits\nInfusió Herbodiet Afavoreix el teu Circulació - Novadiet...\nOlitenol - Sistema Circulatori - Novadiet - 30 ml\nFlueixen - Sistema Circulatori - Mahen - 20 ampolles


El castell de Miravet acollirà una intervenció audiovisual | Diari de Tarragona\nEl castell de Miravet acollirà una intervenció audiovisual\nTambé s'inaugura el proper dissabte la instal·lació 'Ocells i trens, trens i ocells',a l'antic molí d'oli d'Ulldecona\n18 de Agosto de 2015 - 06:41 hs\nPanoràmica del castell de Miravet, vigilant el riu Ebre. Foto: Joan Revillas\nL’absis del castell de Miravet mostrarà al públic a partir d’aquest pròxim dissabte una instal·lació artística creada expressament per a aquest espai per Playmodes, l’estudi de treballs audiovisuals autor del mapping del Pantocràtor de l’església de Sant Climent de Taüll (Alta Ribagorça).\nLa instal·lació porta per nom ‘La llum de Miravet’ i és un mapping –tècnica audiovisual que utilitza el patrimoni com a pantalla de projecció en 3D– que convertirà l’absis del castell templer en un espai de projecció de conceptes oposats com el soroll i el silenci o la llum i la foscor.\nEl castell templer de Miravet data d’entre els segles XII i XIII i és un dels millors exemples d’arquitectura militar catalana que es conserven a Catalunya.\nLa intervenció artística ‘La llum de Miravet’ forma part de la programació d’Eufònic, el festival d’Arts Sonores i Visuals de les Terres de l’Ebre, que aquest any vol incorporar noves propostes que incrementin, segons els seus organitzadors, el diàleg entre el patrimoni monumental i les arts.\n‘La llum de Miravet’ és una de les quatre instal·lacions prèvies a la inauguració d’Eufònic que es podran visitar a les Terres de l’Ebre.\nLa segona, que s’inaugurarà el divendres 21 d’agost, és ‘Ocells i trens, trens i ocells’, una instal·lació de l’artista alemany Jan Mech que s’ubicarà a l’antic molí d’oli d’Ulldecona , obra de l’arquitecte modernista César Martinell. Es tracta d’un espai que condiciona l’escolta, a la vora de les vies del tren que creuen la foia entre el Montsià i la serra de Godall i que acollirà aquest peça d’un media artist, músic i performer que ha presentat les seves obres en espais com la Tate Modern de Londres, el Centre Pompidou de París o la Fundació Antoni Tàpies de Barcelona. La instal·lació de Jan Mech es podrà visitar fins al 20 de setembre.\nParal·lelament, el divendres 28 i dissabte 29, s’inauguraran dos instal·lacions artístiques més. La primera, l’exposició col·lectiva ‘#digitallandscapes’, a Lo Pati – Centre d’Art Terres de l’Ebre, a Amposta. Una exposició a cura de Iury Lech, director de la Muestra de Arte Digital Audiovisual y Tecnologías Avanzadas Contemporáneas de Madrid, que inclou peces de videocreació de Vibeke Bertelsen (Dinamarca), Kimberly Burleigh (EUA), Hugues Clément (Canadà), Yiannis Kranidiotis (Grècia) i Dennis H. Miller (EUA).\n‘#digitallandscapes’ explora les relacions entre paisatge i creació digital i musical amb una proposta expositiva específica, ja que les peces es veuran dins de cinc coeteres (construccions tradicionals de la zona del Delta per llençar coets i desfer les tempestes que amenaçaven la collita d’arròs) construïdes amb obra a l’interior de Lo Pati. L’exposició es podrà veure a fins al dissabte 19 de setembre.\nLa segona instal·lació és ‘Último Esfuerzo Rural II’ de Peter Bosch i Simone Simons, dos artistes holandesos establerts a Xelva (València). La seva obra s’inaugura el 29 d’agost al Museu de la Mar de l’Ebre de Sant Carles de la Ràpita i es podrà veure fins al 20 de setembre. Es tracta d’una mena de màquina musical feta de simbombes gegants, construïdes amb tonells de 1’30 metres de llarg i tocats per cilindres pneumàtics que creen un món sonor peculiar i propi que remet al món rural i que evoca el bramar d’un animal.


Extingit el foc que ha cremat 300 metres quadrats a tocar de les vies del tren a Garcia - EbreDigital.cat\nEls Bombers de la Generalitat han donat per extingit l’incendi que ha cremat 300 metres quadrats al terme municipal de Garcia (Ribera d’Ebre), molt a prop de les vies del tren. El foc s’ha localitzat entre els punts quilomètrics 26 i 28 de la línia R-16 de Móra la Nova. A les 15:34 hores s’ha pogut restablir el servei ferroviari. El tren de mitja distància que estava aturat a l’estació d’Ascó per precaució ha acumulat un retard d’una hora i mitja en el seu trajecte. A causa de l’incident, també s’ha registrat un retard de quinze minuts en un altre tren que feia el recorregut Barcelona-Flix. Dues dotacions terrestres dels Bombers s’han quedat a la zona per fer les comprovacions pertinents i assegurar que el foc no revifa.


AFA Salvador Espriu: junio 2008\nEl festival de fi de curs de les activitats extraescolars va ser tot un èxit. La Sala Ibèria se'ns comença a quedar petita, com va passar ja amb l'auditori del Palau Falguera. Del DVD de la gala hem venut 100 còpies, el nombre més elevat des de que el venim oferint. Ara per ara, hem esgotat les existències.\nCom hi ha gent que ha preguntat si en farem més, a partir del mes de setembre obrirem un nou període de petició. Si la demanda és prou elevada, farem una nova comanda. Si no és prou important, s'estudiarà si la fem igualment, tot i que éspossible que aleshores no es pugui mantenir el preu actual. Els que hi estigueu interessats, ja sabeu, a partir de setembre, feu-nos-ho saber!!\nPublicat per Oriol Homar a 20:07 4 comentarios:\nPublicat per Oriol Homar a 12:11 7 comentarios:


Voluntaris de les ADF dels Bages i el Moianès es formen per la propera campanya d'estiu\nEs tracta de la primera de les 5 Jornades que es volen celebrar a diferents municipis d'on són les ADF aconseguint així també, una relació entre els mateixos voluntaris de les que ha de servir per a una millor coordinació a l'hora d'actuar en un incendi.\nHi van participar uns 70 voluntaris de 7 ADF diferents de la comarca del Bages i el Moianès.\nAquest dissabte va tenir lloc la primera de les Jornades Tècniques organitzades per la Federació d'ADF del Bages – Moianès al Palau Firal de Manresa, on hi ha la Base l'ADF Pla de Bages, amfitriona d'aquesta primera jornada.\nLes ADF: Amics del Bosc, Defensors del Bosc, Pla de Bages, Bages Oriental, Quercus, Tres Branques i Els Cingles van rebre coneixements de diverses tècniques d'intervenció sanitària, des de fer un repàs a tot el que s'ha de dur a la farmaciola i com s'utilitza a com fer servir el DEA (Desfibril·lador Exter Automàtic) la posició lateral de Seguretat (PSL) i la Reanimació Cardio Pulmonar (RCP) amb el suport de tres maniquis "Ani Rcp" que són el que es fan servir per practicar i també es va fer un repàs de com actuar davant una (OVACE) Obstrucció Via Aèria Cossos Estranys.\nAl final de les Jornades es vol acabar amb un simulacre amb tots els organismes involucrats en l'extinció dels incendis forestals.\nLa propera Jornada se celebra el mes de febrer a Balsareny amb l'ADF Tres Branques com amfitriona.


A les portes de la tornada del fred\nPer Redacció el\t 14/09/2017 Actualitat\nel temps estiu Meteorologia\nTot i que aquest dijous es mantindrà una temperatura similar a la d’ahir, a mesura que avanci la tarda, i sobretot el vespre, el descens tèrmic s’anirà notant. De fet, demà difícilment es superaran els 18 graus arreu, i notarem un fred de finals de novembre, que s’allargarà durant el cap de setmana, amb pluja. De moment avui el cel es mantindrà gairebé serè, i el vent, de caràcter fluix o moderat, i direcció variable, ens acompanyarà durant la jornada.\nArticle AnteriorHi haurà algun límit en l’escalada de tensions entre l’estat espanyol i Catalunya?\nSegüent Article Comença el 2n curs d’arqueologia al jaciment del Calvari de la Granja d’Escarp


Justícia i Pau - Intervenció de Jordi Cots, coordinador de la Comissió de la Infància de Justícia i Pau al Parlament de Catalunya\nIntervenció de Jordi Cots, coordinador de la Comissió de la Infància de Justícia i Pau al Parlament de Catalunya\nCompareixença al Parlament, el 19 de gener del 2010, davant de la Comissió de Benestar i Immigració, amb relació a la tramitació del Projecte de llei dels drets i les oportunitats de la infància (tram. 200-0064/08), de Jordi Cots i Moner, com a Secretari de la Comissió de la Infancia de Justícia i Pau.\nPer la meva banda, em limitaré a comentar alguns articles bàsicament dels títols I i II. No entraré a valorar-ne cap de la segona part, la dedicada a la protecció, perquè la meva experiència actual no em permet fer aportacions vàlides.\nEn primer lloc, em refereixo a l’article 4, sobre la interpretació de la present norma. Crec que, sobretot, s’hi han d’afegir les Observacions Generals del Comitè dels Drets de l’Infant de Ginebra, que són la font més fiable d’interpretació de la Convenció, i, de retop, d’aquesta llei; com també citar especialment, per la seva importància, la Resolució 194/III, de 7 de març de 1991, del Parlament, sobre els drets de la infància.\nEn segon lloc, em refereixo a l’article 6 del projecte, sobre desenvolupament de les potencialitats personals dels infants i adolescents; en relació amb l’article 12.3, relatiu a les responsabilitats parentals, i també els articles 41 i 42 sobre el nivell bàsic de benestar i sobre els discapacitats, respectivament.\nAquests articles vénen a definir la visió que el projecte de llei té de la infància i adolescència, a partir dels factors de desenvolupament que preveu. I tant aquests articles com l’exposició de motius parla tan sols de “benestar personal i social”, o “benestar material o psicològic”. En parlar dels discapacitats hi afegeix “acadèmic”. I només l’article 12.3 parla de “benestar material i espiritual”, transcrivint-hi, sense dir-ho, el punt 4 de la Resolució 194/III. .\nDoncs bé, crec que el projecte és més limitat que el text de la Convenció que es pretén traspassar aquí; ja que, en efecte, en quatre dels seus articles la Convenció menciona expressament el “desenvolupament físic, mental, espiritual, moral i social”. Ho fa en articles significatius: el 17, sobre accés a una informació adequada; el 23.3, sobre els infants disminuïts; el 27.1, sobre el nivell de vida; i el 32.1, sobre el treball infantil.\nOpino que la visió de la Convenció és més àmplia i comprensiva, i, de fet, més real; i que, per tant, s’hauria de vessar en el projecte de llei. Hi manca, al nostre entendre, aquesta dimensió espiritual i ètica. I és que, de vegades, es confon l’espiritual amb el religiós.\nEn tercer lloc, em refereixo a l’article 116, relatiu a l’anomenat Procurador de la Infància. L’exposició de motius vol justificar aquest lloc invocant la Recomanació 1121 de l’Assemblea Parlamentària del Consell d’Europa i la Resolució sobre una Carta Europea dels Drets de l’Infant. Però el que demanen explícitament aquests textos és un veritable ombudsman infantil; i de cap manera poden legitimar un òrgan administratiu com aquest, al qual falta, d’acord amb els Principis de París (Res. 48/134 de l’A.G., de les N.U., de 9 de desembre del 1993), la nota essencial d’un ombudsman: la independència de l’Administració. Per a la creació d’aquest òrgan, que d’altra banda pot fer una bona tasca, ni caldria una llei sinó una decisió departamental interna. I pel que fa a la relació amb el Síndic, aquest sempre s’adreça al titular del Departament corresponent.\nTant com aquesta figura, interessaria més reafirmar i fer més visible l’Adjunt al Síndic per a la defensa dels drets de l’infant de què parla l’article 29 del projecte. El Comitè dels Drets de l’Infant ha definit molt bé les funcions d’un ombudsman infantil o d’un Adjunt en la seva Observació General número 2 (2002), que deixo sobre la taula en la traducció espanyola que prové del Comitè i la catalana que n’ha fet la Comissió de la Infància. Almenys, s’hauria d’obtenir que fes un informe distint del general del Síndic sobre infància.\nEn quart lloc, ara que mentrestant ja s’ha aprovat la llei estatal sobre interrupció voluntària de l’embaràs, que ens obliga, em sembla que s’hauria de consignar a l’article 47 que la decisió presa s’ha de notificar als pares; i que en cas de conflicte, podrien entrar en joc els mecanismes de mediació familiar previstos a l’article 39 del projecte.\nEn cinquè lloc, estimo que a l’article 88 del projecte, sobre la funció de la Policia de la Generalitat, s’hi hauria de preveure la creació d’un grup especialitzat que es fes càrrec dels casos particularment difícils i que constituís un equip assessor pels membres en general del cos de Mossos d’Esquadra. Fa temps havia existit l’anomenat CEPOME, Cos Especial de Policia de Menors, o una cosa així.\nEn sisè lloc, proposaria una disposició addicional vuitena, per la qual es creés una Comissió parlamentària d’infància, en substitució de l’actual subcomissió, que, d’una manera general, s’encarregués d’una manera eficaç de vetllar pel seguiment de les polítiques d’infància.\nFinalment, deixin-me dir que és una llàstima que abans d’emprendre aquest projecte de llei no s’hagués fet un Pacte d’Infància. En aquest projecte hi ha compromisos molt forts, que fins ara no s’han dut a terme o que encara no hi estem prou entrenats. Citaria la perspectiva d’infància a què al·ludeixen l’article 5.2 i l’Addicional Cinquena; les accions de coordinació i transversalització, objecte de l’article 22; la prioritat pressupostària, que figura a l’article 15, i que hauria de seguir les orientacions del Comitè dels Drets de l’Infant i del Comitè del Pacte de Drets Socials; la realització d’informes de què parla l’article 19; o les responsabilitats contretes amb la signatura del conveni establert amb el Moviment Mundial a Favor de la Infància. Un Pacte hauria significat una manifestació de voluntat coneguda abans d’expressar tot això per escrit. Encara hi som a temps. Un Pacte d’Infància hauria estat, de fet, la millor aportació del Parlament a la commemoració dels vint anys de la Convenció que hem celebrat l’any 2009.


Punts d’assessorament energètic de l’Ajuntament a la nostra zona | CAP Guineueta\n← M’han dit que amb el colesterol no puc menjar gairebé res!\nPreguntes freqüents sobre les baixes mèdiques (o incapacitats temporals) →\nPunts d’assessorament energètic de l’Ajuntament a la nostra zona\nPublicat el 19 febrer 2018 per CAP Guineueta\nUnes bones condicions de l’habitatge estan relacionades amb la salut. I per altra banda, reduir el consum energètic és més ecològic i a la llarga també ens beneficia a tots. En aquest sentit, us volem informar sobre els nous Punts d’Assessorament Energètic. Com potser sabreu, fa ja uns mesos han entrat en funcionament a la ciutat de Barcelona 10 d’aquests punts, dos dels quals estan situats al districte de Nou Barris:\nCentre Cívic Zona Nord. Carrer Vallcivera, 14\nCasal Barri Verdum. Carrer Luz Casanova, 4\nUn dels eixos del projecte és la realització de XERRADES i TALLERS encaminades a potenciar l’eficiència energètica a les llars, conèixer les factures de subministraments, saber-les entendre i poder estalviar en les factures de llum, gas i aigua, conèixer els hàbits que ens fan reduir el consum en subministres, etc.\nAlguns dels tallers que ofereixen són:\n– Desmuntant les factures de gas i electricitat. T’agradaria entendre les teves factures de gas i electricitat? Saps que hi ha diferents comercialitzadores d’energia? Quins passos has de donar si tens més potència contractada de la que necessites? Per entendre les factures de gas i electricitat. Es demana als assistents que portin factures pròpies de llum i gas.\n– L’electricitat a règim. Quins usos elèctrics que fan incrementar més el consum? La potència que necessitem. Mesures per reduir el cost de factures. L’objectiu d’aquest taller és identificar quins aparells o electrodomèstics consumeixen més electricitat i veure com els fem servir a casa.\n– Mesures per a la millora energètica de la llar. Tens la casa ben aïllada tèrmicament? Com pots actuar per aprofitar millor l’energia i guanyar confort? En aquest taller veiem els elements a tenir en compte per determinar el grau d’eficiència energètica d’un edifici per descobrir-ne així les possibilitats de millora.\n– Taller d’hàbits energètics. Mesures de baix cost i hàbits a la llar per reduir el cost de factures. L’objectiu d’aquest taller és conèixer petits ‘trucs’ per estalviar energia i aigua en el nostre dia a dia. Mostrem material com il·luminació, regletes, temporitzador, etc.\n– Comercials de gas i electricitat, com fer-hi front. Conèixer les estratègies que fan servir els comercials que ens truquen a la porta de casa, què ens demanaran, com fer-hi front.\n– Funcionament i impacte dels comptadors intel·ligents Què suposa la instal·lació dels comptadors telegestionats? Qui es queda amb les meves dades de consum? Tenen efectes sobre la salut? Em puc oposar al canvi?\n– Renovables a la llar Quines instal·lacions d’energia renovable pots tenir a casa? És legal instal·lar-se plaques solars fotovoltaiques?\nPer atenció al ciutadà no cal cita prèvia, només personar-se a aquests punts.\nAquesta entrada s'ha publicat en CAP Guineueta, Usuaris i etiquetada amb ajuntament, assessorament energètic, Barcelona, nou barris. Afegiu a les adreces d'interès l'enllaç permanent.


L’Acampada Jove espera ser un clam per la llibertat dels presos polítics i exiliats | EFMR.cat\nInici Notícies Cultura L’Acampada Jove espera ser un clam per la llibertat dels presos polítics...\nL’Acampada Jove espera ser un clam per la llibertat dels presos polítics i exiliats\nL’Acampada Jove es prepara per viure l’edició més reivindicativa de la seva història. El festival se celebrarà des d’aquest dijous 19 de juliol fins al diumenge a Montblanc, per desè any consecutiu.\nSerà la primera vegada que el líder d’Esquerra Republicana no participi en l’Acampada. Així, enguany Oriol Junqueras, empresonat des del novembre del 2017, no podrà visitar el festival, per bé que l’organització impulsarà diversos actes i iniciatives centrats en la reivindicació dels presos polítics i exiliats. Amb aquest objectiu, les lones que s’instal·laran a l’escenari principal estaran dedicades als presos polítics.\nRoger Torrent, Pere Aragonès o Marta Vilalta participaran a l’Acampada\nL’Acampada Jove rebrà la visita del president del parlament de Catalunya, Roger Torrent, i de Rut Ribas, diputada del Jovent Republicà al parlament. D’altra banda, l’acte polític central se celebrarà dissabte i comptarà amb la presència del vicepresident del govern i adjunt a la Presidència d’Esquerra republicana, Pere Aragonès; la Portaveu nacional d’Esquerra Republicana, Marta Vilalta; la diputada del Jovent Republicà al Parlament de Catalunya, Rut Ribas; el Portaveu nacional del Jovent Republicà, Pau Morales i l’alcalde de Montblanc, Pep Andreu.\nTenint en compte el context polític i social, el director del festival, Pau Morales, manifesta que l’Acampada “ha de ser més combativa i reivindicativa que mai”. En declaracions a l’Espluga FM Ràdio, Morales ha remarcat que “serà la mobilització juvenil més gran des de l’octubre”.\nÀUDIO: Pau Morales destaca l’excepcionalitat de l’Acampada Jove 2018\nEn aquesta línia, l’esdeveniment comptarà amb un espai d’homenatge als presos i preses polítiques i exiliats i exiliades a l’espai República, on els acampats i acampades podran enviar-los cartes. Durant els tres dies de festa també se celebraran diferents actes polítics i reivindicatius. Dijous a la tarda se celebrarà una xerrada sota el títol El jovent combatem la repressió i divendres a la tarda, hi haurà una trobada amb els familiars de les persones represaliades, agrupats sota la plataforma Associació Catalana pels Drets Civils. A més a més, tota la decoració del festival recordarà als assistents l’existència de presos polítics.\nÀUDIO: El director del festival explica algunes iniciatives per recordar els presos\nTampoc hi faltarà el debat i la reflexió sobre les violències masclistes, una línia que enguany es veu reforçada amb un nou protocol per al públic. Divendres al matí, l’Associació Tamaia realitzarà una xerrada i taller on es tractaran formes pràctiques per combatre la cultura de la violència.\nActe polític de l’Acampada Jove (Imatge: Acampada Jove)\nA més a més, l’Acampada Jove també s’impregnarà de la tradició sardanista que promou Montblanc com a capital de la Sardana durant aquest 2018. D’aquesta manera, el director del festival ha confirmat que diversos voluntaris ensenyaran la tècnica de la dansa tradicional catalana i que, alhora, faran extensible la crida per envoltar dissabte la muralla de Montblanc amb una gran sardana.\nÀUDIO: Pau Morales expressa el suport de l’Acampada a Montblanc Capital de la Sardana 2018\nArticle anteriorUnes 250 persones participen al vespre solidari de l’ANC a Montblanc\nArticle següentMargarida Aritzeta, comissària d’El Vi fa Sang, rebrà la Creu de Sant Jordi


Converteix-te en un xef - Sorli\nConverteix-te en un xef\nEn els darrers temps, sobretot fa un parell d’anys, sembla com si cuinar s’hagues posat de moda. A l’èxit de realities televisiu on la cuina és la protagonista ha de sumar-se el fet que molts xefs, fins ara personatges desconeguts pel gran públic, han esdevingut veritables celebritats i no resulta estranys trobar-se molts d’ells sortint a la televisió, a la premsa o a la ràdio. Els noms de Nandu Jubany, Jordi Cruz, Xavier Pellicer i evidentment el del gran Ferran Adrià són tan coneguts com els de les estrelles del futbol.\nAixò ha generat en moltíssima gent les ganes per provar les seves habilitats als fogons i preparar receptes com si fossin a un restaurant “estrellat”. Si ets una d’aquestes persones o, senzillament, vols experimentar a la cuina, et donem les claus per convertir-te en tot un xef:\n1.- Equipament adequat: Utilitzar bones eines és absolutament fonamental: paelles de ceràmica que facin que els aliments no s’enganxin, recipients amb materials òptims (motlles de silicona, per exemple), ganivets que facilitin el tall precís per a cadascun dels aliments, gots mescladors (amb un dosificador de quantitats) i els polvoritzadors d’oli són alguns exemples. Busca als comerços especialitzats, ja que existeixen gammes per a ús domèstic molt interessants. O fes-te’n amb un equip professional. Encara que aquesta opció és, lògicament, menys econòmica.\n2.- Matèries primeres: La base per a qualsevol cuina és una compra intel·ligents i de qualitat. Tingues al teu rebost oli d’oliva verge extra, espècies i herbes fresques i llet i soja de bona condició. Per descomptat, les verdures i fruita de temporada i els ous, la carn i el peix fresc.\n3.- Un espai de treball organitzat: En la manipulació d’aliments, la higiene i l’organització són cabdals. A més, la “mise en place”, o sigui tenir-ho tot tallat i preparat abans de començar a cuinar, t’ajudarà a executar les receptes sense presses que poden resultar fatals.\n4.- Pensa bé la teva recepta: Dedica un temps a pensar molt bé la teva recepta. Si és de llibre, organitza tot el que necessitis per no haver d’improvisar.\n5.- La presentació també és important: Una bona recepta presentada en plats diferents i amb algun desperfecte, caurà pel seu pes. Una bona estètica també és important per realçar el valor del plat que acabes de cuinar.